rejauldu/bengali-wikipedia huggingface dataset:
কবি সুকান্ত মেট্রো স্টেশন হল ভারতের কলকাতার কালিকাপুর কলকাতা মেট্রোর লাইন ৬-এর একটি স্টেশন। কবি  সুকান্ত ভট্টাচার্যের সম্মানে এই স্টেশনটির নামকরণ করা হয়। স্টেশনটি উত্তলিত ভাবে ইস্টার্ন মেট্রোপলিটন বাইপাস উপরে অবস্থিত।   অবস্থান  এই স্টেশনটি কালিকাপুর এলাকাতে অবস্থিত। স্টেশনের ভৌগোলিক অবস্থান হল ।স্টেশনটির পূর্ববর্তী স্টেশন হল ১.৬ কিলোমিটার দূরে অবস্থিত জ্যোতিরিন্দ্র নন্দী মেট্রো স্টেশন এবং পরবর্তী স্টেশন হল ১.৪ কিলোমিটার দূরে অবস্থিত হেমন্ত মুখোপাধ্যায় মেট্রো স্টেশন।   ইতিহাস  ২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। ২০১৯ সালের নভেম্বর পর্যন্ত স্টেশনটি পরিকাঠামগত ভাবে সম্পূর্ণ হয়েছে। বর্তমানে স্টেশনের অভ্যান্তরিন অংশের কাজ চলছে। পরীক্ষামূলক ট্রেন চলাচল ২০২২ সালের ২৪শে সেপ্টেম্বর থেকে শুরু হয়।   স্টেশন   গঠন  কলকাতা মেট্রোর লাইন ৬-এর অন্তর্গত কবি সুকান্ত মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।   স্টেশন বিন্যাস  জিরাস্তার স্তরপ্রস্থান / প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং ১, দরজা বাম খুলবে দক্ষিণদিকগামীদিকে →কবি সুভাষ→ → উত্তরদিকগামী →দিকে ← জ্যোতিরিন্দ্রনাথ নন্দী← ←পার্শ্ব প্ল্যাটফর্ম নং ২, দরজা বাম খুলবেএল২  পরিকাঠামো  স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।  বিদ্যুৎ ও সংকেত ব্যবস্থা  কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।  যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।   পরিষেবা  কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।   তথ্যসূত্র    বহিঃসংযোগ   বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার রেলওয়ে স্টেশন
আরমাঁ ফ্রেদেরিক শার্ল ভালের আবেল (Armand Abel) একজন বেলজীয় একাডেমিক ও ইসলামি অধ্যয়ন বিষয়ে বিশেষজ্ঞ পণ্ডিত ছিলেন।   জীবনী  আবেল ১৯০৩ সালের ১১ জুন উক্‌ল, ব্রাসেলস-এ জন্মগ্রহণ করেন। তিনি ১৯২৪ সালে ফ্রি ইউনিভার্সিটি অব ব্রাসেলস থেকে ক্লাসিকাল ফিলোলজি অধ্যয়ন শেষ করেন। এরপর তিনি তাঁর এক শিক্ষককে সঙ্গ দিয়ে মিশর সফর করেন এবং ইসলামী বিশ্বের সঙ্গে এই সাক্ষাৎ তাঁর ভবিষ্যৎ পথ নির্ধারণ করে দেয়—ইসলাম অধ্যয়ন।  তিনি ১৯২৮ থেকে ১৯৫৩ সাল পর্যন্ত আথেনেই দ্য স্কারবেক উচ্চবিদ্যালয়ে শিক্ষকতা করেন, যদিও তিনি বেলজিয়ামে ইনস্টিটিউট অব অ্যাডভান্সড স্টাডিজ-এ আরবি ও ইসলামিক স্টাডিজও পড়াতেন। পরে তিনি প্যারিসের ইকোল নর্মাল সুপেরিয়র, ইনস্টিট্যু নাসিওনাল দে ল্যাঙ্গ এ সিভিলিজাসিওঁ ওরিয়ঁতাল, এবং École Pratique des Hautes Études-এ ইসলাম ও আরবি বিষয়ে গভীরতর জ্ঞান অর্জন করেন। এরপর তিনি উচ্চশিক্ষা স্তরে অগ্রেগাসিয়ন থিসিস জমা দিয়ে ফ্রি ইউনিভার্সিটি অব ব্রাসেলস-এ শিক্ষকতা শুরু করেন।  তিনি ব্রাসেলসে, এবং ঘেন্ট বিশ্ববিদ্যালয়ের জন্য একটি পূর্ণাঙ্গ ইসলামিক স্টাডিজ পাঠ্যক্রম চালু করেন এবং সমসাময়িক ইসলাম বিষয়ে বিভিন্ন গবেষণা কেন্দ্রের পরিচালনা করেন। তিনি আকাদেমিয়া দেই লিনচেই-সহ একাধিক পেশাগত সংগঠনের সদস্য ছিলেন এবং বিশ বছর ধরে ইসলামি অধ্যয়ন বিষয়ে সব প্রধান আন্তর্জাতিক সম্মেলনে অংশগ্রহণ করেন।  তিনি ১৯৭৩ সালের ৩১ মে এইউয়াই, বেলজিয়াম-এ মৃত্যুবরণ করেন।   সূত্র   আনেত্ত ল'এস্ত্রে, আবেল, আরমাঁ, Nouvelle Biographie Nationale (নিউ ন্যাশনাল বায়োগ্রাফি), খণ্ড ১, রয়্যাল একাডেমি অব বেলজিয়াম, ব্রাসেলস, ১৯৮৮, পৃষ্ঠা ১৩–১৪ (ISSN 0776-3948)  বিষয়শ্রেণী:১৯০৩-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:ফ্রি ইউনিভার্সিটি অব ব্রাসেলস-এর শিক্ষক (১৮৩৪–১৯৬৯) বিষয়শ্রেণী:ফ্রি ইউনিভার্সিটি অব ব্রাসেলস-এর প্রাক্তন শিক্ষার্থী (১৮৩৪–১৯৬৯) বিষয়শ্রেণী:উক্‌লের লোকজন
সৈয়দ মাহদি বাকির জাফর মাহদি নাসির (, ; জন্ম: ১৪ এপ্রিল ১৯৯৪; সৈয়দ বাকির নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৫–১৬ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে দুই মৌসুম অতিবাহিত করার পর ২০১৭–১৮ মৌসুমে তিনি আল নাজমায় যোগদান করেছেন। আল নাজমায় এক মৌসুম অতিবাহিত করার পর কুয়েতি ক্লাব আল নাসরের সাথে চুক্তি স্বাক্ষর করেছেন। ২০১৯–২০ মৌসুমে, তিনি আল নাসর হতে বাহরাইনী ক্লাব রিফফায় যোগদান করেছেন।  ২০১৫ সালে, বাকির বাহরাইন অনূর্ধ্ব-২৩ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।  প্রারম্ভিক জীবন সৈয়দ মাহদি বাকির জাফর মাহদি নাসির ১৯৯৪ সালের ১৪ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বাকির বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।  ২০১৬ সালের ৭ই অক্টোবর তারিখে, ২২ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী বাকির ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় সৈয়দ মুহাম্মদ আদনানের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে বাকির মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাহরাইন  ২০১৬  ১  ০ ২০১৭  ৩  ০ ২০১৮  ৬  ০ ২০১৯  ১১  ০ ২০২০  ১  ০ ২০২১  ৫  ০ সর্বমোট  ২৭  ০  তথ্যসূত্র  বহিঃসংযোগ            বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাহরাইনের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:বাহরাইনি ফুটবলার বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বাহরাইনি প্রবাসী ফুটবলার বিষয়শ্রেণী:রিফফা স্পোর্টস ক্লাবের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:আল নাজমা স্পোর্টস ক্লাবের (বাহরাইন) খেলোয়াড়
জোড়া নারকেল হচ্ছে লোডোইসি নামের এক-প্রজাতিবিশিষ্ট গণের পাম গাছ। এরা সাধারণত সামুদ্রিক নারকেল, লোডোইসি, ডাবল নারকেল বা কোকো ডে মার নামেও পরিচিত। এর একটিমাত্র প্রজাতি হলো লোডোচিয়া মালদিভিকা (দ্বিপদ নাম: Lodoicea maldivica)  যা সেশেল-এর প্রাসলিন এবং কুরিউস দ্বীপপুঞ্জেই পাওয়া যায় এবং এটি ওই অঞ্চলের একটি এন্ডেমিক উদ্ভিদ। পূর্বে এটি সেন্ট পিয়েরে, চৌভ-সৌরিস এবং ইলে রন্ডে (রাউন্ড দ্বীপপুঞ্জ) এর ছোট ছোট দ্বীপগুলিতেও পাওয়া যেতো, যার সবগুলোই প্রাসলিনের কাছাকাছি অবস্থিত, তবে সম্প্রতি পুনরায় দেখতে না পাওয়া পর্যন্ত কিছু সময়ের জন্য এসব অঞ্চলে কোকো ডে মার বিলুপ্ত হয়ে গিয়েছিল বলেই ধরা হতো। এর গণের নামটি ফ্রান্সের রাজা পঞ্চদশ লুই এর সম্মানে নামকরণ হয়ে থাকতে পারে, উল্লেখ্য লোডোসিয়াস এর ল্যাটিন রূপ হলো লোডোইসা। তবে অন্যান্য সূত্র বলছে যে লোডোইসা নামটি প্রিয়াম এবং হেকুবার কন্যা লোওডিসের নাম থেকে এসেছে।John Craig,A new universal etymological technological, and pronouncing dictionary of the English language 1859  বিবরণ বাম||থাম্ব|208x208পিক্সেল|বীজ এরা ২৫-৩৪ মিটার লম্বা হয়। গাছের পাতাগুলি পাখা আকারের হয় যা সাধারণত ৭-১০ মিটার দৈর্ঘ্য এবং পরিপক্ব গাছগুলিতে ৪ মিটার পত্রবৃন্তসহ ৪.৫ মিটার প্রস্থবিশিষ্ট হয়ে থাকে। তবে অল্পবয়সী গাছ দীর্ঘতর পত্রবৃন্ত উৎপাদন করে যার দৈর্ঘ্য ২৯ ফুট ৬ ইঞ্চি (৯ মিটার)BIOTROPICA Vol. 15 # 1 (March 1983) p. 18 Fig 3E.J.H. Corner, NATURAL HISTORY OF PALMS (Berkeley:  Univ. Calif. Press, 1966) pp. 314-315. থেকে ৩৩ ফুট (১০ মিটার) পর্যন্ত হতে পারে।Rene Coativy in THE PALM JOURNAL # 195 (Summer 2010) p. 6 plus photo inside front cover p. 1 এটি একটি ভিন্নলৈঙ্গিক উদ্ভিদ অর্থাৎ পুরুষ এবং মহিলা প্রজননতন্ত্র পৃথক বৈশিষ্ট্যের হয়ে থাকে। পুরুষ ফুলগুলি ১ মিটার দীর্ঘ হয় এবং ক্যাটকিনের মতো পুষ্পবিন্যাসে বিন্যস্ত  থাকে যা দশ বছর ধরে পরাগ উৎপাদন করতে থাকে; যা দীর্ঘকাল বেঁচে থাকা পরিচিত ফুলগুলোর মধ্যে একটি। পরিপক্ব ফল ৪০-৫০ সেমি ব্যাস এবং ১৫-৩০ কেজি ওজনের হয়ে থাকে যা উদ্ভিদজগতে সর্বোচ্চ ওজনদার ও সর্ববৃহৎ আকৃতির বীজ। ফল পরিপক্ব হতে ৬-৭ বছর সময় লাগে এবং অঙ্কুরোদগমের জন্য সময় লাগে আরও ২ বছর। এই উদ্ভিদ প্রজাতিটি কোথাও কোথাও সমুদ্রের নারকেল (Sea Coconut), প্রেমকেল (Love Nut), ডাবল নারকেল, কোকো ফিস বা সেশেলস নাট নামেও পরিচিত।  যদিও কোকো ডে মারের বৈশিষ্ট্যগুলো আর্দ্র ক্রান্তীয় অঞ্চলের মনোডমিন্যান্ট বনে থাকা অন্যান্য গাছের মতোই, তবে এর কিছু অনন্য ও পৃথক বৈশিষ্ট্যগুলোর মধ্যে রয়েছে বিশাল আকৃতির বীজ, ফানেলিং কার্যকৌশল এবং বিভিন্ন প্রাণিসম্প্রদায়ের সাথে ঘনিষ্ঠভাবে জড়িত থাকা। এই বৈশিষ্ট্যগুলি তুলনামূলকভাবে স্থিতিশীল পরিস্থিতিতে দীর্ঘ বিবর্তনের ইতিহাসের সাক্ষী দেয়। সেশেলের ছয়টি একাঞ্চলিক (মনোস্পেসিফিক) এন্ডেমিক পামগুলোর মধ্যে, কোকো ডে মার হলো "সেশেলে থাকা অন্যান্য সপুষ্পক উদ্ভিদের মধ্যে দ্বীপের বিশালত্বের একমাত্র প্রকৃত উদাহরণ এটি যা সেশেলসের উদ্ভিদের এক অনন্য বৈশিষ্ট্য"।  আবাসস্থল কোকো ডে মার এমন সব রেইন ফরেস্টে পাওয়া যায় যেখানে গভীর ও ভালভাবে শুকানো মাটি এবং উন্মুক্ত ঢালু বা খাড়াই রয়েছে; যদিও এরকম ক্ষয়প্রাপ্ত মাটিতে এর বৃদ্ধি আগের চেয়ে হ্রাস পেয়েছে। সংরক্ষণ সেশেল একটি বিশ্ব ঐতিহ্যবাহী অঞ্চল এবং এই অঞ্চলের এক তৃতীয়াংশ বর্তমানে সুরক্ষিত।  অধিকাংশ কোকো ডে মার গাছই প্রাসলিন এবং কুরিউজ জাতীয় উদ্যানে পাওয়া যায় এবং এর বাণিজ্যিকীকরণ ১৯৯৫ সালের কোকো-ডে-মার (ব্যবস্থাপনা) ডিক্রি দ্বারা নিয়ন্ত্রিত হয়।  চিত্রশালা  তথ্যসূত্র  বিষয়শ্রেণী:সিসিলির উদ্ভিদকুল বিষয়শ্রেণী:নারিকেল বিষয়শ্রেণী:পাম
অর্ক একটি কনকারেন্ট ও নন-ডিটারমিনিস্টিক প্রকৃতির কম্পিউটার প্রোগ্রামিং ভাষা, যা জয়দেব মিশ্রা কর্তৃক ইউনিভার্সিটি অব টেক্সাস অ্যাট অস্টিন-এ উদ্ভাবিত।  অর্ক প্রোগ্রামিং ভাষা সাইটের মাধ্যমে বিতরণকৃত যোগাযোগ ও তথ্য প্রক্রিয়াকরণসহ বিভিন্ন গণনামূলক সেবায় অভিন্ন প্রবেশাধিকার প্রদান করে। চারটি সহজ সমলয় প্রিমিটিভ ব্যবহার করে, প্রোগ্রামার নির্দিষ্ট লক্ষ্যে পৌঁছাতে সাইটসমূহ আহ্বান করার অনুক্রম নির্ধারণ করেন এবং এর মাধ্যমে টাইমআউট, অগ্রাধিকার ও ব্যর্থতা পরিচালনা করতে পারেন।   বহিঃসংযোগ    তথ্যসূত্র   বিষয়শ্রেণী:প্রোগ্রামিং ভাষা
... যে জার্মানির বার্লিন ভিত্তিক একটি ওয়েব অনুসন্ধান ইঞ্জিন ইকোশিয়া তার লভ্যাংশের ৮০ শতাংশের বেশি অর্থ বনায়নের কাজে দান করে?  ... যে তড়িৎ আধানের কিউসিডি এনালগ রঙ নামে পরিচিত?  ... যে ১৯৬৭ সালে আন্তর্জাতিক ঐকমত্যের ভিত্তিতে পূর্বে প্রচলিত "ডিগ্রি কেলভিনকে" কেলভিনে প্রতিস্থাপন করা হয়?  ... যে কোভিড-১৯ বা নভেল করোনা ভাইরাস নিয়ে বিভিন্ন সামাজিক মাধ্যমে ভুয়া তথ্যের ছড়াছড়িকে বিশ্ব স্বাস্থ্য সংস্থা ২ ফেব্রুয়ারি, ২০২০ তারিখে ইনফোডেমিক নামকরণ করেছে?  ... যে হ্যারি পটার খ্যাত লেখিকা জে কে রাউলিংকে চলচ্চিত্রে হ্যারি পটারের মা লিলি পটার চরিত্রে অভিনয়ের প্রস্তাব দেয়া হয়েছিলো, তবে তিনি তা প্রত্যাখ্যান করেন?
মাহীন খান (     ) একজন পাকিস্তানি ফ্যাশন এবং পোশাক ডিজাইনার, এছাড়াও তিনি দ্য এমব্রয়ডারি হাউস, মাহীন এবং গুলাবোর মতো ফ্যাশন লেবেলের জন্য পুরস্কার প্রাপ্ত ফ্যাশন ডিজাইনার।  তিনি অনেক জাতীয় এবং আন্তর্জাতিক ফ্যাশন ইভেন্ট এবং শো করেছেন।  তিনি স্নো হোয়াইট এবং হান্টসম্যান এবং টেলিভিশন সিরিজ দ্য জুয়েল ইন ক্রাউন-এর জন্য সূচিকর্ম নকশা করেছিলেন ।   পেশা  খান ১৯৭২ সালে ডিজাইনার হিসাবে ফ্যাশন ইন্ডাস্ট্রিতে তার কেরিয়ার শুরু করেছিলেন।  তিনি সুইভিনি টড, দ্য ফ্যান্টম অফ অপেরা, এলিজাবেথ এবং এলিজাবেথ: দ্য গোল্ডেন এজ চলচ্চিত্রের জন্য পোশাক এবং সূচিকর্ম ডিজাইন করেছেন।  তিনি থিয়েটার এবং অপেরার জন্য অনেক পোশাকও করেছিলেন।   খান পাকিস্তান ও বিদেশে ফ্যাশন শো করেছেন।  তিনি পাকিস্তান ফ্যাশন উইকের সিইওও হিসাবে রয়েছেন।  তিনি আন্তর্জাতিক ফ্যাশন ইভেন্টগুলির জন্যও ডিজাইন করেছেন।  খান মিলান ফ্যাশন উইকে তার সংগ্রহ প্রদর্শন করেছিলেন যেখানে তিনি প্রাচ্যের কোকো চ্যানেল উপাধি পেয়েছিলেন।  তিনি বেনজির ভুট্টো, জেমিমা খান, ঝিনওয়া ভুট্টো, রাজকন্যা সর্বথ আল-হাসান এবং রাজকন্যা সালিমা আগা খানের পোশাক ডিজাইন করেছেন।   এমব্রয়ডারি হাউস  ডায়ান হোমসের সাথে কাজ করার মধ্যে রয়েছে অ্যারিস্টোক্রেটস, মোজার্ট, লাস্ট প্রিন্স, আলেকজান্ডার, এলিজাবেথ, স্নো হোয়াইট এবং দ্য হান্টসম্যান, ম্যালিফিসেন্ট, সিন্ডারেলা ।     [ উদ্ধৃতি প্রয়োজন ] ৬০ তম বার্ষিকী উদযাপনের জন্য খ্যাতকে হ্যারোডস কর্তৃক  মহিমান্বিত রানী এলিজাবেথের রাজ্যাভিষেকের পোশাকের প্রতিরূপ তৈরি করার জন্য তাকে কমিশন দিয়েছিলেন। হ্যারোডস শেষ পর্যন্ত তার সাথে না যাওয়ার সিদ্ধান্ত নিয়েছে তাই তিনি করাচিতে ব্রিটিশ হাই কমিশনের কাছে নমুনাটি উপস্থাপন করেছিলেন।     [ উদ্ধৃতি প্রয়োজন ]   তথ্যসূত্র    বহিঃসংযোগ       ফ্যাশন সেন্টারে মাহিন খান (পিকে)  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:করাচির ব্যক্তি বিষয়শ্রেণী:জীবিত ব্যক্তি বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:পাকিস্তানি নারী বেশভূষাশৈলী নকশাবিদ বিষয়শ্রেণী:পাকিস্তানি বেশভূষাশৈলী নকশাবিদ বিষয়শ্রেণী:পাকিস্তানি পোশাক পরিকল্পনাকারী বিষয়শ্রেণী:লাক্স স্টাইল পুরস্কার বিজয়ী
ব্লো-ব্জাং-ত্শুল-খ্রিম্স () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুরাশিতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ব্লো-ব্জাং-ত্শুল-খ্রিম্স তিব্বতের খাম্স অঞ্চলের র্গ্যাল-রোং () নামক স্থানে জন্মগ্রহণ করেন। যৌবনে তিনি সে-রা বৌদ্ধবিহার বিশ্ববিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৯০ খ্রিষ্টাব্দে তিনি দ্গা'-ল্দান বৌদ্ধবিহারের চুরাশিতম প্রধান হিসেবে নির্বাচিত হন এবং সাত বছর এই পদে থাকেন।   তথ্যসূত্র    আরো পড়ুন Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, p. 210.       বিষয়শ্রেণী:গানদেন ত্রিপা
থাম্ব|ডান|450px|আবখাজিয়ার কূটনৈতিক মিশনের মানচিত্র    এই পাতাটি আবখাজিয়ার কূটনৈতিক মিশনসমূহের একটি তালিকা। আবখাজিয়া প্রজাতন্ত্র হচ্ছে সীমিত স্বীকৃতিপ্রাপ্ত একটি রাষ্ট্র, যা ১৯৯৯ সালে জর্জিয়ার কাছ থেকে স্বাধীনতা ঘোষণা করে, তবে জাতিসংঘের কোন সদস্য দেশ কর্তৃক ২০০৮ সালে দক্ষিণ অশেতিয়া যুদ্ধের পূর্বে স্বীকৃতি পায়নি। রাশিয়া, নিকারাগুয়া, ভেনেজুয়েলা এবং নাউরু আবখাজিয়াকে স্বীকৃতি দেয়। এছাড়াও, দেশটি নাগোরনো-কারাবাখ, দক্ষিণ অশেতিয়া, এবং ত্রান্সনিস্ত্রিয়া কর্তৃক স্বীকৃত, যেগুলো জাতিসংঘের সদস্য রাষ্ট্র নয়। বিদেশে আবখাজিয়ার তিনটি দূতাবাস এবং পার্শ্ববর্তী দেশসমূহে স্বল্প সংখ্যক প্রতিনিধিত্বকারী কার্যালয় রয়েছে। আবখাজিয়ার চারটি অবৈতনিক কনস্যুলেটও রয়েছে।   আফ্রিকা     তিউনিস (প্রতিনিধিত্বকারী কার্যালয়)   আমেরিকা     কারাকাস (দূতাবাস)   এশিয়া     জেরুজালেম (প্রতিনিধিত্বকারী কার্যালয়)    আম্মান (প্রতিনিধিত্বকারী কার্যালয়)    দামেস্ক (প্রতিনিধিত্বকারী কার্যালয়)    আঙ্কারা (প্রতিনিধিত্বকারী কার্যালয়)   ইউরোপ  থাম্ব|আবখাজ দূতাবাস মস্কো, রাশিয়া থাম্ব|তিরাসপোল, ত্রান্সনিস্ত্রিয়ায় আবখাজ প্রতিনিধিত্বকারী কার্যালয়    ভিয়েনা (প্রতিনিধিত্বকারী কার্যালয়)    সফিয়া (প্রতিনিধিত্বকারী কার্যালয়)    বার্লিন (প্রতিনিধিত্বকারী কার্যালয়)    অ্যাথেন্স (প্রতিনিধিত্বকারী কার্যালয়)  থেসালোনিকি (প্রতিনিধিত্বকারী কার্যালয়)    রোম (প্রতিনিধিত্বকারী কার্যালয়)    মস্কো (দূতাবাস)    ৎ্‌স্খিনভালি (দূতাবাস)    তিরাসপোল (প্রতিনিধিত্বকারী কার্যালয়)   আরো দেখুন   আবখাজিয়ায় অবস্থিত কূটনৈতিক মিশনের তালিকা   টীকা    তথ্যসূত্র    বহিঃসংযোগ   আবখাজিয়ায় বৈদেশিক সম্পর্ক মন্ত্রণালয়  বিষয়শ্রেণী:আবখাজিয়ার বৈদেশিক সম্পর্ক বিষয়শ্রেণী:প্রেরক দেশ অনুযায়ী কূটনৈতিক মিশনের তালিকা বিষয়শ্রেণী:আবখাজিয়া-সম্পর্কিত তালিকা
ক্লেয়ার ডেলি (জন্ম ১৬ এপ্রিল ১৯৬৮) হলেন একজন আইরিশ রাজনীতিবিদ, যিনি ২০১৯ সালের জুলাই মাস থেকে ডাবলিন নির্বাচনী এলাকার জন্য আয়ারল্যান্ড থেকে ইউরোপীয় সংসদের (এমইপি) সদস্যা হয়েছেন। তিনি ইউরোপীয় সংসদে বাম – জিইউই/এনজিএল-এর অংশ ইন্ডিপেন্ডেন্টস ৪ চেঞ্জের একজন সদস্যা।  ক্লেয়ার ডেলি ১৯৮০-এর দশকে কিশোরী বয়সে লেবার পার্টির সদস্যা ছিলেন, কিন্তু ট্রটস্কিস্টদের দলে অনুপ্রবেশের কৌশল ব্যবহার করে অনুপ্রবেশ করার অভিযোগে তাকে অন্য সদস্যদের সঙ্গে বহিষ্কার করা হয়েছিল। তিনি পরবর্তীকালে "মিলিটেন্ট লেবার"-এর প্রতিষ্ঠাতা সদস্যা ছিলেন, যা পরে সমাজতান্ত্রিক দল হিসাবে পরিচিত হয়। তিনি ১৯৯৯ সালে ফিঙ্গাল কাউন্টি কাউন্সিলে নির্বাচিত হন, এই পদে তিনি ১২ বছর ধরে অধিষ্ঠিত ছিলেন। ক্লেয়ার ডেলি ২০১১ সালের সাধারণ নির্বাচনে ডাবলিন উত্তর নির্বাচনী এলাকার জন্য সমাজতান্ত্রিক দলের টিডি হিসাবে নির্বাচিত হন।  ক্লেয়ার ডেলি ২০১২ সাল থেকে মিক ওয়ালেসের সঙ্গে একটি ঘনিষ্ঠ রাজনৈতিক সমিতি গঠন করেছেন। মিক ওয়ালেসের বিল্ডিং কোম্পানি €২.১ মিলিয়ন ট্যাক্স এড়িয়ে যাওয়ার জন্য বামপন্থী টিডিদের দ্বারা নিন্দা করা হয়েছিল, এর প্রতিবাদে ডেলি ২০১২ সালের আগস্ট মাসে সোশ্যালিস্ট পার্টি থেকে পদত্যাগ করেন এবং নিজেকে ইউনাইটেড লেফ্ট অ্যালায়েন্স টিডি হিসাবে নতুনভাবে মনোনীত করেন। শেষ পর্যন্ত তিনি ২০১৫ সালে তার বর্তমান দল ইন্ডিপেন্ডেন্টস ৪ চেঞ্জে দলে যোগদান করেছিলেন। ক্লেয়ার ডেলি ইউরোপীয় সংসদের সদস্যা হওয়ার পর থেকে তার বিদেশী নীতির দৃষ্টিভঙ্গির জন্য আন্তর্জাতিক দৃষ্টি আকর্ষণ করেছেন, বিশেষ করে রাশিয়া ও চীন সম্পর্কে তার বিদেশী নীতি, যা বিতর্ক ও সমালোচনার বিষয়।  তথ্যসূত্র  বিষয়শ্রেণী:১৯৬৮-এ জন্ম বিষয়শ্রেণী:২১-এর শতাব্দীতে আয়ারল্যান্ড প্রজাতন্ত্রের জন্য মহিলা এমইপি বিষয়শ্রেণী:আয়ারল্যান্ডীয় নারী সক্রিয়কর্মী বিষয়শ্রেণী:জীবিত ব্যক্তি বিষয়শ্রেণী:প্রাক্তন রোমান ক্যাথলিক
260px|thumb|সালনা বাড়ি  ভালুকপুং () ব্রহ্মপুত্র নদের উত্তর পারে  তেজপুরএর থেকে প্রায় ৬০ কি: মি: দূরে অবস্থিত একটি অতি মনোরম ও প্রাকৃতিক দৃশ্যে ভরপুর স্থান। ভালুকপুং অসমএর সীমায় এবং অরুণাচল প্রদেশএর  অকা পর্বতমালার পাদদেশে অবস্থিত। এর জীয়াভরলী নদী ও কাছের পর্বতমালার দৃশ্য অতি মনোরম। প্রতি বছরেই বৃহৎ সংখ্যক প্রকৃতিপ্রেমী ও বনভোজনকারীর দল এখানে সমাগত হয়। জীয়াভরলী নদীতে পাহাড়ী মাছ ধরার (নিয়ন্ত্রিত) সুবিধা থাকা ও কাছে নামেরি রাষ্ট্রীয় উদ্যান অবস্থিত হওয়ার জন্য এর আকর্ষণ অারো বাড়ছে। । এখানে একটি গরম জলের প্রস্রবণ (পুং, উঁহ) আছে। এখানে অসম সরকারের পর্যটন বিভাগের দ্বারা পরিচালিত ও থাকা-খাওয়ার  ভাল সুবিধা থাকা একটি পর্যটনগৃহও অাছে। ভালুকপুং বাণ রজার নাতি ভালুকের একসময়ের রাজধানী ছিল।   তথ্যসূত্র      বিষয়শ্রেণী:অরুণাচল প্রদেশ
উইলিয়াম ম্যাকিন্‌লি (William McKinley) (জানুয়ারি ২৯, ১৮৪৩ – সেপ্টেম্বর ১৪, ১৯০১) মার্কিন যুক্তরাষ্ট্রের ২৫তম রাষ্ট্রপতি।  ১৮৯৭ থেকে ১৯০১ সালে আততায়ীর গুলিতে নিহত হওয়ার আগ পর্যন্ত দায়িত্ব পালন করেন।    তথ্যসূত্র   বিষয়শ্রেণী:১৮৪৩-এ জন্ম বিষয়শ্রেণী:১৯০১-এ মৃত্যু বিষয়শ্রেণী:মার্কিন যুক্তরাষ্ট্রের রাষ্ট্রপতি বিষয়শ্রেণী:মার্কিন যুক্তরাষ্ট্রের সেনা কর্মকর্তা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:১৯শ শতাব্দীর মার্কিন রাজনীতিবিদ বিষয়শ্রেণী:খুনের শিকার পুরুষ বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি বিষয়শ্রেণী:মার্কিন যুক্তরাষ্ট্রের ২০শ শতাব্দীর রাষ্ট্রপতি বিষয়শ্রেণী:ম্যাকিনলি পরিবার বিষয়শ্রেণী:মার্কিন যুক্তরাষ্ট্রের গুপ্তহত্যার শিকার রাষ্ট্রপতি বিষয়শ্রেণী:১৯০১-এ মার্কিন যুক্তরাষ্ট্রে খুন বিষয়শ্রেণী:১৯০০-এর দশকে গুপ্তহত্যার শিকার রাজনীতিবিদ
এডরিচ পরিবারের সাথে সংশ্লিষ্ট ক্রিকেটারদের তালিকা:   উইলিয়াম এডরিচ (১৮৮৮-১৯৭৯), নরফোক  এরিক এডরিচ (১৯১৪-১৯৯৩), নরফোক ও ল্যাঙ্কাশায়ার  বিল এডরিচ (১৯১৬-১৯৮৬), মিডলসেক্স, নরফোক ও ইংল্যান্ড  জিওফ এডরিচ (১৯১৮-২০০৪), ল্যাঙ্কাশায়ার  ব্রায়ান এডরিচ (১৯১৯-২০০৯), গ্ল্যামারগন, কেন্ট ও নরফোক  জন এডরিচ (জন্ম: ১৯৩৭), নরফোক, সারে ও ইংল্যান্ড   জাস্টিন এডরিচ (জন্ম: ১৯৬১), মিডলসেক্স দ্বিতীয় একাদশ, সাফোক। বিল এডরিচের দ্বিতীয় পুত্র।  লিন্টন এডরিচ, ল্যাঙ্কাশায়ার দ্বিতীয় একাদশ। জিওফ এডরিচের পুত্র।   বহিঃসংযোগ   CricketArchive  বিষয়শ্রেণী:ব্রিটিশ পরিবারের নাম অনুসারে উইকিপিডিয়ায় বিষয়শ্রেণী বিষয়শ্রেণী:ক্রিকেটীয় পরিবার
ভেন্টাস বালস  লাতভিয়ায় প্রকাশিত একটি আঞ্চলিক সংবাদপত্র।  এটি ১৯২৬ থেকে ১৯৪০ সাল পর্যন্ত সাপ্তাহিকভাবে প্রকাশিত হয়েছিল এবং এটি জাতীয় গণতান্ত্রিক দলের সাথে যুক্ত ছিল।   ১৯৮৯ সালের ১৬ সেপ্টেম্বর এটি এর নাম ভেন্টাস ভয়েসে পরিবর্তন করে। এটি লাত্ভীয় এবং রুশ ভাষায় প্রকাশিত হয়।   ২০০৮ সালে, তারা ভ্যাট ব্যয় ইস্যুতে অস্থায়ীভাবে ইন্টারনেট কভারেজ স্থগিত করেছিল।     তথ্যসূত্র      বহিঃসংযোগ   সংবাদপত্রের ওয়েবসাইট  বিষয়শ্রেণী:লাতভিয়ার সংবাদপত্র
গুমি বা গুমি-শি শহরটি 경상북도 দক্ষিণ কোরিয়ার(কোরিয়া প্রজাতন্ত্র) গিয়ংসানবুক-দ প্রদেশের ২য় বৃহত্তম নগরী। এই শহরটি দক্ষিণ কোরিয়ার অন্যতম প্রধান শিল্পনগরী যেখানে সামসং ইলেকট্রনিক্স, LG Display এর অনেকগুলো শিল্প-স্থাপনা ছাড়াও ইলেকট্রনিকস, সুতা, টেক্সটাইল, রাবার, প্লাস্টিক, কাগজ, ধাতব সামগ্রী ইত্যাদির কারখানা আছে. গুমি শহরটি নাকদং নদী দুই পারে অবস্থিত. ১৯৭০ সালে কোরিয়ান সরকারের ঘোষিত রপ্তানি-মুখী-নীতির কারণে গুমি তে করা "জাতীয় শিল্প কমপ্লেক্স" গুমি নগরীর এই শিল্প-বিপ্লবের পথিকৃৎ হিসেবে কাজ করে. বর্তমানে গুমি-তে ৪ টা বৃহদাকার রপ্তানিমুখী "জাতীয় শিল্প কমপ্লেক্স" আছে. ২০০৯ সালে পুরো কোরিয়া থেকে রপ্তানি করা জিনিসের বেশিরভাগই গুমিতে তৈরী. যার কারণে ২০০৯ সালে পুরো কোরিয়ার ৯৬.৯% বাণিজ্য উদ্বৃত্ত গুমি নগরীর অবদান.  চারিদিকে উঁচু পর্বতে ঘেরা গুমি প্রাকৃতিক সৌন্দর্যের দিক দিয়েও অসাধারন.  দক্ষিণ কোরিয়ার সাবেক প্রেসিডেন্ট 박정희 (বাংলা বর্ণান্তরণ: বাক্ চং হী)(১৯১৭-১৯৭৯) এর জন্মস্থান এই শহর.  "গুমি" নামের আক্ষরিক অনুবাদ "কচ্ছপের লেজ".   নামকরণ    ইতিহাস  নাকদং নদী কোরিয়ার ইতিহাসে গুরুত্বপূর্ণ ভূমিকা পালন করেছে।  চিত্রশালা   ভৌগোলিক অবস্থা    জলবায়ু    একই ধরনের অন্যান্য শহর     ঝং-লি, তাইওয়ান (১৯৮৯ সাল থেকে)   ওত্সু, জাপান (১৯৯০ সাল থেকে)   বিশকেক, কিরঘিজিস্তান (১৯৯১ সাল থেকে)   শেনইয়াং, চীন (১৯৯৭ সাল থেকে)   চাংশা, চীন (১৯৯৮ সাল থেকে)   মেক্সিকালি, মেক্সিকো (১৯৯৮ সাল থেকে)   এঁদহোভন, হল্যান্ড (২০০৩ সাল থেকে)   তথ্যসূত্র   বিষয়শ্রেণী:দক্ষিণ কোরিয়ার শহর বিষয়শ্রেণী:শিল্প
খুলনা সরকারি মহিলা কলেজ (পূর্বনাম: রাজেন্দ্র কুমার মহিলা কলেজ) খুলনার একটি সরকারি মহাবিদ্যালয়। এখান থেকে উচ্চ মাধ্যমিক স্কুল সার্টিফিকেট দেওয়া হয়, ডিগ্রী পাস কোর্স,সম্মান কোর্স এবং এছাড়াও ২ বছর মাস্টার কোর্স।  এটি খুলনার সবচেয়ে প্রাচীনতম মহিলা কলেজ।  ইতিহাস খুলনা সরকারি মহিলা কলেজ ১৮ ই জুলাই ১৯৪০ সালে প্রতিষ্ঠিত হয় ইন্টারমিডিয়েট কলেজ হিসেবে রায় বাহাদুর মহেন্দ্র কুমার ঘোষের হাতে রাজেন্দ্র কুমার মহিলা কলেজ। তারপর ১৯৬৪ সালে, যোগ করা হয়  ডিগ্রী (পাস) এবং অনার্স কোর্স। উপলব্ধ কোর্স  উচ্চ মাধ্যমিক  বিজ্ঞান   মানবিক  ব্যবসায় শিক্ষা ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস)  ব্যাচেলর ডিগ্রি অনার্স কোর্স  বাংলা  ইংরেজি  ইতিহাস  ইসলামিক ইতিহাস ও সংস্কৃতি  দর্শন  রাষ্ট্রবিজ্ঞান   অর্থনীতি  অ্যাকাউন্টিং  পদার্থবিদ্যা  রসায়ন  উদ্ভিদবিদ্যা   প্রাণীবিদ্যা  গণিত  মাস্টার্স ফাইনাল কোর্স  বাংলা  ইংরেজি  ইতিহাস  দর্শন  রাষ্ট্রবিজ্ঞান   অর্থনীতি মাস্টার্স প্রিলিমিনারি কোর্স  অর্থনীতি  বাংলা  তথ্যসূত্র   বহিঃসংযোগ   বিষয়শ্রেণী:খুলনার বিশ্ববিদ্যালয় ও কলেজ  বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৪০-এ ব্রিটিশ ভারতে প্রতিষ্ঠিত বিষয়শ্রেণী:বিএনসিসি-এর সুন্দরবন রেজিমেন্টের ইউনিট